b'\n_START_ARTICLE_\nAkrobatinis slidin\xc4\x97jimas\n_START_PARAGRAPH_\nAkrobatinis slidin\xc4\x97jimas \xe2\x80\x93 laisvo stiliaus slidin\xc4\x97jimas (angl. freestyle skiing) \xe2\x80\x93 akrobatinis slidin\xc4\x97jimas (angl. aerial skiing) arba mogulas.\n_START_SECTION_\nLaisvo stiliaus slidin\xc4\x97jimo istorija\n_START_PARAGRAPH_\nSlidin\xc4\x97jimas laisvu stiliumi prasid\xc4\x97jo 1930-aisiais, kai Norvegijos slidininkai prad\xc4\x97jo demonstruoti akrobatikos elementus per kaln\xc5\xb3 slidin\xc4\x97jimo var\xc5\xbeybas. V\xc4\x97liau profesionali\xc5\xb3 slidinink\xc5\xb3 atliekami slidin\xc4\x97jimo pasirodymai be konkurencijos JAV demonstravo tai, kas v\xc4\x97liau tapo \xc4\x8diuo\xc5\xbeimu laisvu stiliumi (angl. freestyle skiing). Akrobatinis slidin\xc4\x97jimas i\xc5\xa1syvyst\xc4\x97 apie 1950 metus._NEWLINE_Akrobatinis slidin\xc4\x97jimas vyst\xc4\x97si toliau 1960-aisiais ir \xc4\xaf 1970-aisiais. 1960-\xc5\xb3j\xc5\xb3 pabaigoje akrobatinio slidin\xc4\x97jimo lyderiai buvo Wayne Wong, John Clendenin, ir Tom LeRoy. Kai kurie \xc5\xbemon\xc4\x97s man\xc4\x97, kad \xc5\xa1is slidin\xc4\x97jimo stilius yra pernelyg pavojingas ir nenor\xc4\x97jo, kad akrobatinis slidin\xc4\x97jimas taptu olimpine sporto \xc5\xa1aka. Laisvos formos sportas tur\xc4\x97jo kelias taisykles ir k\xc4\x97l\xc4\x97 pavoj\xc5\xb3; kelio su\xc5\xbealojimai tapo bendru rei\xc5\xa1kiniu profesionaliems akrobatiniams slidininkams._NEWLINE_Tarptautin\xc4\x97 Slidin\xc4\x97jimo Federacija (FIS) pripa\xc5\xbeino akrobatin\xc4\xaf slidin\xc4\x97jim\xc4\x85 kaip sport\xc4\x85 1979 metais ir \xc4\xafved\xc4\x97 naujas taisykles d\xc4\x97l sportinink\xc5\xb3 ir \xc5\xa1uolio technikos, kad suvaldyt\xc5\xb3 pavojingus lenktyni\xc5\xb3 elementus. Pirmosios Pasaulio \xc4\x8dempionato serijos buvo organizuotos 1980, ir pirmas Pasaulio \xc4\x8dempionatas \xc4\xafvyko 1986 Tignise, Pranc\xc5\xabzijoje. Akrobatinis slidin\xc4\x97jimas buvo demonstruojamas kaip parodomoji sporto \xc5\xa1aka 1988 \xc5\xbdiemos Olimpin\xc4\x97se \xc5\xbeaidyn\xc4\x97se Kalgaryje. Mogulas buvo prid\xc4\x97tas 1992 \xc5\xbdiemos Olimpin\xc4\x97se \xc5\xbeaidyn\xc4\x97se Albervilyje, Pranc\xc5\xabzijoje ir akrobatinio slidin\xc4\x97jimo var\xc5\xbeybos buvo prid\xc4\x97tos 1994 \xc5\xbdiemos Olimpin\xc4\x97ms \xc5\xbeaidyn\xc4\x97ms Lilehameryje, Norvegijoje.'